|  |  |
| --- | --- |
| SZABÓ TIBOR ANDRÁS  Földmérő és földrendező mérnök BSc. BSc, 7. félév  Nyugat-magyarországi Egyetem Geoinformatikai Kar |  |

Témavezetők:

|  |
| --- |
| Dr. Mélykúti Gábor  egyetemi docens, NYME GEO |
| Mizseiné Dr. Nyíri Judit  egyetemi docens, NYME GEO |

Balaton partvonalának változásai Szigliget térségében

A dolgozat egy Balaton mellett található, északi parti település, Szigliget partvonalváltozásainak viszonyaival foglalkozik. A Balaton vízmagassága a Sió-csatorna 1863-as átadásáig nagymértékben ingadozott. A dolgozat azután keresi a válaszokat, hogy miként alakulhattak Szigliget település partviszonyai a különböző évszázadokban.

Elsőként a község geológiai adottságaival és történelmi múltjával ismerkedhetünk meg. A tájékozódást a dűlőnevek térképi megadása teszi lehetővé. Ezután a Balaton rövid hidrológiai története következik.

A Balaton partvonalváltozását több neves kutató is vizsgálta, akiknek a kutatási eredményeit a dolgozatban figyelembe vettem.

A vizsgálatot négy oldalról közelítettem meg. Elsőként a korabeli oklevelek és határleírások szövegeit vettem alapul, majd genetikus talajtérképek alapján, a talajtípusok elhelyezkedése szerint vontam le következtetéseket Szigliget egykori sziget-jellegére. A következő fejezet a korabeli térképi ábrázolásokat veszi sorra. Végül pedig Dr. Bendefy László 1965-ben készített kutatómunkáinak eredményét egy nyílt forráskódú térinformatikai programmal, a Surfer szoftverrel modelleztem. A 20x20 méteres rácssűrűségű digitális domborzatmodell segítségével modellezhető volt a Balaton vízszintjének állása a különböző korokra visszavetítve.

A dolgozat harmadik része a partvonalváltozással kapcsolatosan Szigliget településszerkezetének vizsgálatát elemzi. Az elemzéshez a régészeti lelőhelyek előfordulását, és a korabeli térképeket használtam fel.

A vizsgálat alapján megállapítható, hogy Szigliget egykoron valóban sziget volt. Napjainkra ezt a geológiai értelemben vett sziget-jellegét a település elvesztette, de a településszerkezeti változások az üdülők számára is kedvelt, a nyugalom szigetévé alakította a községet.